มีอาการคัดเต้านมและก็ปวดท้องน้อยในบางครั้ง แล้วก็ปวดหลังมากๆ ช่วงเอว มีเพศสัมพันธ์ตอนเมื่อวันที่25 เดือน พค และประจำเดือนไม่มาเดือนนึง คือประจำเดือนมาล่าสุด 5เมษา ละเดือน พค เมนก็ไม่มาทั้งเดือนเลย ตรวจแล้วไม่ท้องคะแต่มีเลือดสีน้ำตาลออกมาเปื่อนกางเกงใน4-7วันได้ละก้หายไปละตอนนั้นมีเรื่องเครียดมากๆคะ แต่ตรวจไม่ท้อง ละเดือนนี้ก้ปวดท้องน้อยมาก ปวดหลังมากตรงเอว ละก็คัดๆเต้านมคะ หนูจะท้องไหมคะ
สวัสดีค่ะ ผลส้มสีเหลืองอาการประจำเดือนไม่มาหรือมาช้ากว่า 35 วันจากรอบก่อนนั้น สาเหตุที่พบได้ เช่นการตั้งครรภ์ หากได้มีเพศสัมพันธ์ไม่ป้องกันนั้นมีโอกาสตั้งครรภ์ได้ สาเหตุอื่นๆเช่นมีถุงน้ำหลายใบในรังไข่ พังผืดมดลูก ฮอร์โมนจากรังไข่ไม่สมดุล มีความผิดปกติของต่อมไทรอยด์ แต่หากประจำเดือนขาดหายไป แล้วอยู่ๆมีเลือดที่ไม่ใช่ประจำเดือนไหลออกมา อาจเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูกได้เช่นกันค่ะชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะตรวจให้ผลบวกได้แล้วค่ะ ดังนั้นในกรณีนี้ควรจะไปยืนยันที่รพ.อีกครั้งให้แน่ใจว่าไม่ได้ตั้งครรภ์จริงๆค่ะ เพื่อให้แน่ใจว่าไม่ได้เป็นเลือดที่ออกจากภาวะแทรกซ้อนจากการตั้งครรภ์ อาการปวดท้องน้อย คัดเต้านม ปวดที่เอวนั้นไม่ได้บ่งบอกถึงการตั้งครรภ์แต่อย่างใด แนะนำยืนยันผลด้วยปัสสาวะหรือไปยืนยันที่รพ.ดังกล่าวไป ในเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง